Las Fallas

Las Fallas () on Espanjan Valencian kaupungissa maaliskuun puolivälissä järjestettävä karnevaali. Puusta ja vahamassasta valmistetut patsaat sytytetään tuleen juhlan viimeisenä yönä, Pyhän Joosefin päivänä 19. maaliskuuta. Patsaiden polttaminen sai alkunsa 1700-luvulla, kun puusepät keräsivät pajoihinsa kertyneen ylimääräisen romun kaduille poltettavaksi. Polttamiseen yhdistettiin vuosien saatossa taiteellista näkökulmaa ja yhteiskunnallista satiiria. Juhlan aikana kaupungin kaduille tuodaan taidokkaasti työstettyjä patsaita, jotka viestittivät yhteiskunnallista tyytymättömyyttä. Las Fallas liitettiin vuonna 2016 Unescon aineettoman kulttuuriperinnön luetteloon.

Karnevaalin nimi on peräisin katalaanin sanasta falla, joka periytyy pientä soihtua tarkoittavasta latinan sanasta facula.

Lähteet

Luokka:Valencia
Luokka:Espanjan tapahtumat
Luokka:Maaliskuun juhlapäivät
Luokka:Unescon aineettoman kulttuurin perintökohteet